
Legitur Chronici sequenlis fragmentum in codice bibliothecae 
regiae , quae Bruzellis est > membranaceo » saeculo XUI. conscriptOy 
numerisque 14775 — 76 signato. 

Folia codiciSy turbato oiim per bibliopegam ordine, hunc in 
modum extant colUgata: 1»2,6,4,5,3,8»7. Quatuor foliis 
posterioribus Chronicon nostrum continetur. 

Codex in catalogo, quem vir clarissimus Marchal digessit» 
imperfecte notatus a viro praestantissimo Pertz In libro, qui Archi?i 
historici titulum fert, (tom VIII. p. 540) accuratins descriptus est. 

Fragmentum inde haustilm» utpote a scriptore coaeTO, et inter 
ipsos belli delineati strepitus adornatum non omnino spemendum 
esse censuerim. 

Sententiarum flores hinc inde sparsi, locique ex sacra scrip* 
tura inserti clericum vel monachum autorem fuisse coarguunt. 

Annum, a quo narrandi initium cepit» ipse in exordio operis 
indicayit. Scripsisse autem autorem ignotum ante Friderici I. obitum 
ex ?eri>orum tenore conjecerim. 

Locus enim quo Friderici strenuitatem praesertim Mannis 
yigentibus^ maxime laudandam esse censet autor, si utique 
sanus est» tunc nonnisi intellectum admittit, si yoces annis yigen- 
tibus ita interpreteris ac si scripsisset: annis praesentibus. 



Librarii errores passitn in fragmento obvios, per contexlum 
emendatos , aut positis in parenthesi hujus formae [ ] litteris, 
quas supplevi, omissis, aut in nolis infra adjectis indicavi. 

Quodsi in eruditissimum coetum cum tam levi sarcina irrum- 
pere ausus fui, me grati animi pro tot muneribus, quibus Stut- 
gardiae nuper quasi obrutns fui, testimonium saltem, quantulum- 
cumque sit, offerendi, et origine, animo, studiis» nomine Germa- 
num, caritatis ac pietatis obolum Germaniae solvendi, occasionem 
alacriter arripuisse» candide dicam. Valete. 



Braxellis, die 7. Kal. Mart. 1844. 



FR. LIBBR BARO DE REIFFENBERG. 






BE SACiUS ABVERSUS SAiAACEIfOS BELUS 

BT 

FRIDERICI L BARBAROSSAE 

EXPEDITIONE FRAGMENTUAI* 



(Foi. 4 yo.) Sotet nonnuQquam accidere ut res quantumlibet notas 
et eximle gestastractufttemporisvel fama ianguidior minuat, vel oblivio 
posteritatts extinguat ^ Sic regum quam plunmorum emarcuit gioria, 
et ipsis consepultum evanuit , quod ab eis magnifice factum et suis 
celebratum temporibus novitas excepit in favorem, fama in pre- 
conium, populus in exemplum. Hoc Gtai veteres divinitus atten- 
dentes, scripti remedium. prudenler objecerunt, ac scriptores suos 
qaos diiere hjrstoriographos , ad conscribendas historias studiosius 
exciverunt. Unde feiiciter contigit ut vocis vlve silentium vox scripta 

* S^Btentiam inter medii aevi scriptores usn tritam vetas ehronieoram 
avotor, Aegidins Li Mnisis (De Smet, Corpvs Chron. Flandr. II, 361.) 
his eipriniit Yerhis: 

Si non essent refistrantes 

Et ftataris ministrantes 

qaae vident et qaae aadiant^ 

Et illa qaae evenlont 

in diversls temporlliao « 

•t la saw aetatibns, 

per lihros et per scriptotas, 

obi ponant magnas eorasy 

paaea seirentar de fiietis 

in temportbos traasactisi ete. 
Idett dNre, sed eleganlias dictom exhilet ronui^ a Taasraio gestarnm soriptor, 
foi et ipse in oastris versatas ec»t. 



sapplereiy ne> Ipsis mortalibus, eoniin commorerentur virtates. Ro- 
mani vero, Grecorum emuli, perpetuum ^ de virtutis obtenta non 
solum stili assumpserunt ofBcinm, sed et statnas adjecerunt; et sic 
tam veteres representando; quamprproci^ndo posteros, virtutis amorem 
tum per oculos, tnm per aures, ad int^riora multipliclter demissnm, 
imitantium mentibus flrmius impresserunt. Quis iter Jasonis, labo- 
res Herculis, Alexandri gloriam, Cesaris victorias nosset, si scrip- 
torum beneficia defuissent? £t ut sanctorum patrum utamur exem- 
plis, nec Job pacientia, nec Abraham liberalitas, nec David man- 
suetude fidelibus posteris ad exemplum viveret , si conscia veritatis 
antiquitas legendam nobis historiam non reiiquisset. Sane reges anti- 
qui, cum varils extollerentur preconiis, id vel mazime in votis habebant 
ut ad posteritatis noticiam devenirent. Ceterum cum innumeri rerum 
gestarum scriptores extiterint, pluriroi quod audierant, pauei quod 
viderant, scripserunt. Quod si Frigio Dareti de Pergamorum erer- 
sione ideo pocius creditur, quia quod alii retulere auditum, ille 
presens conspexit ; nobis etiam non indigne fides debetur, quia quod 

* 

vidimus testamur, et res gestas adhuc calente memoria stilo duxi- 
mus designandas. At si cultiorem dicendi formam delifiosus expos- 
cit auditor, noverit in castris nos fuisse cum scripsimus, et bellicos 
strepitus tranqullle meditationls oclum non admisisse. Ipsa sibi veri- 
tas ad gratiam snfficit; et licet ponposo non expolita ornatu, quem- 
cumque saltem secreti sui alllciet auditorem. 

Anno incarnationis dorolnice MCLXXXVII. apostollce sedls 
apicem obtinente Urbano tertio, imperante in Alemannia Frede- 
rico , i^pud Constantinopolim Ysaakio , ^ Phllippo ^ regnante in 
Francia, Henrico ^ in Anglia, in Sicilia WiUelmo, ^ aggravata 
est manus Domini super populum suum. Si tamen recte dixeri- 
mus suum, quem conversationis immundlcia , vite turpltndo, vitio- 
rum feditas, fecerant alienum. Jam enlm eo usque flagitiorum 
consuetudo proruperat, ut omnes, abjecto eru* (Foi. 5. r.) bescente velo 
palam et passim ad turpia declinarent. Cedes, rapinas, adulteria , lon- 
gum esset evolvere , ac proposito nostro contrarium, quia res gestas 
delibare decrevlmus , non formare tractatum. Sed cum hostis ille 



* Cod. habet perpetiiftin, — ' btiao, co^omento Anselas , qni seoundis 
n^u Mari^ritani, BelM, Hnnvaroram regis, ilUam, daxerat. — * PhUippas 
An^ttitas.— «HenrioosII — '^ GniUehnns II., copiomine Bonos, 1196—1189. 



antiqaas comiptionis spiritam longe lateque diffudisset; specialiustamen 
Syriam occapayerat, et unde regiones cetere susceperant religionis 
pfincipiom» inde tocias immandicie sumebant exemplum. Hinc 
igitiir domimis terrmn nativitatis sue , locum passionis sue , in abys- 
sam turpitadinis decidisse conspiciens , . hereditatem suam spre?ity 
et yirgam furoris sui, Salahadinum , ad obstinate gentis exterminium 
debachari permisit. Maloit enim terram sanctam per aliquantum 
iempus prophanis gentiliom ritibus micillari , quam illos ilorere diu- 
eins, quos ab illicitis nullios honestatis compescebat respectas. 
Hanc fdture demolicionis instantiimi casus preloquebantur diversi, 
fames» terre motns, frequens tam lune quam solis defectas. Sed 
et ventus ille validas, qoem de planetarum concmrsu proventurum 
astronomici prenuntiaverant , in hujos rei signiflcationem commutatus 
m^ravit. Yentus vere validus, qui quatuor mundi cardines con* 
eassit, ac orbem totum in sedltiones et prelia concitandum pre- 
monstravit. Salahadinos igitor , contractis armatorum copiis , Va3»- 
stinam violenter aggressus, ad miraculnm Edesse Mavasaradinum 
camseptem millibus Turcomm, qui terram sacram depopularentur, 
premisit. Hlc autcm cum in partes Tyberiadis processisset^ casu 
sibi obvios magistrum milicie templi , Gerardum nomine de Rideffor- 
dia, ^ et magistrum hospitalis Rogeram de Molendinis, ' illum qui- 
dem fugatum^ istum vero interfectum inopino marte confecit. In 
quo conflictu cum nostrorum paucissimi ab immenso concluderentur 
exercitu , insigne quoddam et memoria dignum contigit. Nam qui- 
dam templarius, officio miles, natione Taronicus , nomine Jakelinus 
de Maflliaco, ^ quadam virtutis preeminentia in se omnium provocabat 
insultus. Ceteris autem conmnlitombus, qui quingenti aestimabantur^ 
vel captis ^ vel interfectis, belli tocius impelum solus sustinuit, et 
pro lege Domini sui athleta gloriosus effulsit. Hic hostium vallatus 
cuneis, et humano prorsus auxilio destitutus, cum tot milia hinc 
inde irruentia conspiceret, collegit in vires animum, et mius contra 
omnes bellam animosus suscepit. Yirtus ejus ad gratiam hostium 
commendanda enitnit , ut ei plerique compassi, ipsom ad deditionem 
affectuosius hortarentur. Quorum monita dissimulans» mori pro 

* In hoe proelio Kal. M^Ji anni 1187. eommisso Terrieas sive Theodorieus 
»4hae militiae tempU praeerat, %vlo demwn exanetorato Gerardne de Ridetbrd 
a»no 1188 maginterinm obtinnit. eonf. L'Art4e verifier lee dates, in 8* 
V, 946. -* 'Roser de MonUna. — ' Jaeqnelin deMaille. — «Cod. hahet e apitin. 

Cbristo no» abhorruit, sed telis, lapidibus, laoceis oppressus mt^s 
qttam yictus, vix tandem oceumbens» ad ceios feliciter cum palnaa 
mart^rii triumpbator migravit. Mors quidem mitior, et ad sensmn 
doloris non venerat» cum unius viri gladius tanlam circumjacentis 
torbe stroxisset coronam. Pulce viro sic occumbere , ubi victor 
ipse in medio, et in cireuitu impii» quQS dexlra victrice consumpsit! 
Erant in loco ubi pugnabatur stipule , quas messor , post grana paulo 
ante decussa, reliquerat inconvulsas. Tureorum autem multitudo 
tanta brruerat, et vir unicus contra tot acies tam diu conflixit, ut cam- 
pus in quo stabant , tolus resolveretur in pulverem , nec uUa messis 
vesligia penitus comparerent. Fuere , ut dicebatur , nonnulli qui cor- 
pus viri jam exaoimum pulvere superjecto conspexerunt, et ipsum 
suis imponentes verlicibus, virlutem ex conlaclu bausisse credebant. 
Quidam vero, u(famaferebal,.ardentius ceteris movebatur, et abscissis 
viri genitalibus, ea fanquam ia usum gignendi reservare disposuit, ut 
vel mortua merobra, si fieri posset, virtotis tante suscitarent heredem. 
Hac ergo suorum victoria Salahadions impendio hilaratus, animum, oc- 
cupandi regni ambilione suceensum, ad majora intendit. Verumuttan- 
tus christiani nominis persecutor, cupide posteritati plenius innotescat, 
de principiis ejus aliquid, quantum brevifas captata permiserit, pre- 
mitlemus. Fuit itaque de genere Mirmuraeni, ^ parentum non in- 
genuorum proles, non tamen obscuri sanguinis humilitate plebes- 
cens. Pater ejus Job, ipse vero Joseph muncupatus. Nam juxta 
Mahumeti traditionem, hec apnd plerosque gentilium viget obser- 
vantia, ut com caractere circumcisionis , eliam Hebreorum nomina 
circumeidendis imponant. Principes vero, ut nominibus suis am- 
moniti, legis raahumetice studiosi defensores existant, ab ipso legis 
vocabulo nomina sortiuntur. Lex siquidem lingua gentili hadin 
dicitur. Unde et Salabadinus appellatus est, quod. legis corrector 
interpretatur. £t sicut principes nostri vel imperatores dicuntur vel 
reges, sic apud illos, qui preeminent, Soldani, quasi soli dominan- 
tes, nomioantur. Salahadinus itaque sub Soldano Damascenorum 
Nobaradino boc primum poteatatis suo aospicium habuit, quod de 
puellis Damasci quesluariis questum sibi colligebat infamem. £as 
enim non aliter licebat prostitui nisi ab ipso primitus libidinis exer- 
cende copiam precio impetrassenl. Quiequid autem hujusmodi le- 

' Iiifra Mirfflareni. 

nocinio iucrabatur , in usus liistrionuin procHgus refondebaU Sicque 

largitionis obtentu TeDalem vuigi gratiam totis desideriis eompa» 

ravit. Hic cujusdam Suriani vaticinio in spem regni adduetus, ab 

illo futurum audierat, ut Damasei et Babylonis dicione potiretur. 

Sic ergo ascensiones in corde suo disposuit, et jam cepit regno 

maiora sperare , cujus ambitus anguste possf ssionis limites nen ex- 

cedebat. Processu temporis cum jam etas robustior officium (Foi 5. t^) 

militare deposceret, adEnfridum deTurone, ^ illustrem Patestine prin* 

cipem, paludandns accessit, et Francorum ritu milicie cingulum ab 

ipso suscepit. Eo tempore gentilis quidam Sevvadus ^ nominey 

sub Calepfio de Baldacb Egyptiorum tenebat imperium, quem vic*' 

toriosus Jerosotimorum rex Aimaricns ^ ad tributum coegerat 

annuatim solvendum. Molanus ^ siquidem ter in anno tantum se 

visibiiem, et adorandum exibebat Egyptiis, qui apud sulNUtos cre« 

debatur tantus ut ejus imperio Nilus efHuere diceretur. Porro gen- 

tilicie religionis statuta observanter adimpl^s, dies anni concubina'- 

rum numero coequabat. Sicque tnter mulierculas consenescens 

tractanda regni negocia Sevvarino committebat. HosSarahadinus, cum 

patruo suo Sarracuno tunc temporis apud Egyptios militans , pro^* 

ciose peremit incautos, et sic tocius Egypti obtinuit pdncipatnm. 

Postmodum vero, non multo temporis interfluente Iraclu, Nohara* 

dinus ^* diem clausit extremum. Cujus uxorem Salahadinus matri* 

monio sibi copulans, cum ipsa regni regimen fugatis heredibus 

occupavit. Hec fortune ludentis potentia , has rerum vicissitudines 

voluit, que de paupere divitem, de humili sublimem, de servo 

suscitat dominantem. Qudd si rerum precia judicio non opiniono 

metimus, quantalibet terrene felicitatis potencia vilis estimanda est^ 

qnam pessimi et indigni sepius nanciscuntur. ? Leno ille cujus 

rf gnum in prostibulis , militia in tdbernis , studium in aleis et alliis, 

subito sublimatur, sedet cum principibus, immo maior principibiis 

et, soiium glorie tenens, Egyptiis imperat, Damascenos subdit. 



1 Ab Ha^9B6 Tyberiadis principe Saladkiim baltheo militari cinotum east 
legimas in v«leri oarmine galUoo: L'Ordene de ohevalerio. 

^ Inferias Sewarino legitur. Elfeis vocatur in libro dioto L'Art d^ 
vcrificr les dates V, 60. 

' Amalricusl, 1162—1173. — * a vcrbo Molla, Turcis Homo legis vel 
religionis. — ^ Nurcddin-Mahmud , 1145—1173. — ® Codex habet snl- 
Umem et paolo inferias saliimatar. — ^ Cod, habet naftciscajitar. 

ferram Roasie cum terra Gesire occupat, et ad intima citerioris 
Indie penetrat regnatunis. Regna itaque circumiacentia , nunc dolis, 
nunc armis, impugnans et expngnans^de sceptris pluribus monar- 
chiam efficit, et tot regun) solns vindicat principatum. Nec his 
Gontenta tyranni cupiditas, quo plnra possidet ad plura incenditur, 
et hereditatem domini totis viribus occupare conatur. Tempus autem 
Yotis accomodum nactus, jam obtinere sperat quod nnnqnam op- 
tare ^ presumpserat. Nam propter regnum dissidentibus Tripolitano 
comite Raimundo et Guidone Latinerum rege octavo, perniciosa 
sedieio populum distrahebat. Hec igitur oportnnitas cupientem ani- 
mam acrius aceendit , et tain celerem quam certum gerendi negocii 
pollicetur effectum. Ceterum non sua eausa a Soldano bellum in- 
dicitur, nam princeps AntiocUe Reginaldns ^ fedus induciale rupe- 
rat, qnod nostri cum gentilibus hinc inde sanxerant observandum. 
Quodam enim tempore cum plurimus et opulentus gentilium comi- 
tatus a Damasco in Egyptum transiret , et preter limites terre Chri' 
stianorum, ob induciarum fiduciam, itinerare non formidaret, in 
eos subito princeps predictus imiit, et ipsos cum universis sarcinis 
minus decenter captivos abduxit. Soldanus igitur, tum ambitione 
fervens, tum injuria sibi facta permotus, tocius imperii sui excito 
robore, Jerosolimorum fines tam potenter quam violenter invadit. 
6i numerus hominum, dissimilitudo gentium, cerimoniarum diver- 
sitas, prout lex hystorie postulat, plenius describerentur , tractatus 
diffusior brevitatis propositum conturbaret. Partbi^ Beduini, et 
Arabes, Medi et Scordini et Egyptii, sicut loco, ritu et nomine 
diversi, sic in excidium terre sancfe unanimiter accensi. Nostris 
obviam procedentibus , cum jam funesta dies instaret, camerario 
regis visio tremenda contigit, quod quedam aquila christianum trans- 
volaret exercitum, que septem missilia et balistam gestans in pe- 
dibus , voce terribili personabat : ve tibi Jerusalem ! Ad hujus risio- 
nis eliciendum mysteriom sufficere credimus quod scriptum legitur : 
Tetendit dominus arcum suum, et in eo paravit vasa mortis* Quid 
autem septem missilia , nisi septem certamina ' typice indicant , qui- 
bus infelix exercitus erat in proximo periturus ? Potest «tiam illius 
Septenarii nomine penarum universitas que christicolis. imminebant 
intelligi, sicut postmodum fidelis nimium et dirus interpres rerum 



> Cod. obtare. — * Reglnaldas CastellioneBsis. — ' Cod. erlmiBalia. 

declaravit eventus. Conffictu nondum inito, cuqi non longe a Ty- 
Ifteriade hinc inde acies prodnxissent , conclasit Dominns in gladio 
populum suum, et hereditatem soam peccatis hominnm in cedem 
tradidit et direptionem. * Quid plura ? Nec tenor propositi , nec 
ipsa doloris indulget immensitas ad singula trenos aptare. Sed, 
ut multa paucis claudantur, tot ibi cesi, totTuInerati, tot in vineula 
conjecti, quod ad hostium miserationem gens nostra consumptii 
deperiit. Illud viyificum salutifere crucis lignum, in quo Domtnus 
ac Redemptor noster pependit, in cujus stipitem pius Christi san- 
guis defluxit, cujus signum adorant angeli, venerantnr horoinetfy 
demones expavescunt, cujus presidio nostri semper in bellis vie^ 
tores extiterant, heu nunc ab hoste capitur, et ipsius crucis baiu- 
latores duo , episcopus Acconensis , et episcopus Sancti Georgii , ille 
cesus, iste captus pariler cum ipsa succumbunt! Hanc alteram port 
Cosdroem regem Persarum crux sancta propter scelera nostra con- 
tumeliam pertulit, et que nos a veteri captivitatis jugo absolvit» 
propter nos captiva ducitur, et prophenis gentilium manibus con- 
trectatun Vidoai si est intelligens, quae sit ira Domini, immo quanta 
servorum iniquitas, cum ad (Foi.e. r.) crucis custodiam gentiles quam 
Christiani minus reputentur indigni. Nichll eque lugendum etas an- 
tiqua protulit, quia nec archa Domini, nec reges Judeorum eapti- 
vati nostri casum temporis equiparare possint, in quo gloriose cru- 
cis rex ducitur concaptivus. De captivis autem, quorum multitudo 
non minus miranda quam miseranda extitit, pars pro victoris arbitrio 
reservatur illesa, partem vero tam felici quam festino compendio 
ad celum gladius mactator transmittit. Inter ceteros princeps An* 
tiochie Reginaldus Soldani conspectibus presentatur, cui tirannus 
ipse vel furorem suum seculus, vel viri tanti excellencie deferens, 
manu propria caput emeritum et longevum abscidit. Templarios 
quoqoe, quotquot erant, preter magistrum milicie , decapitari preci- 
piens, ipsos stirpitus exterminare statuit, quos in bello ceteris om- 
nibus noverat prevalere. zelus fidei! o fervor animi, quam plures 
assumpta templariorum tonsura, certatim ad carniflces eonfluunt, 
et sub pio nove professionis mendatio letam ferientinm gladlis cer- 
vicem dependunt. Hos inter Christi milites templarius quidam nomine 
Nicholaus ita ceteris subeunde mortis amorem persuaserat, quod 



I a 5. faMle Idas JaUi 1187 tridao pagnatom est 

jam aliis pervenire certantibas, ipse martyrii gloriam vix primus 
obiinere poterat, qaod tamen summopere affectabat. Nec defuit 
miraealosa di^vine miserationis potentia ; nam per tres noctes proxi- 
mas, cum sanctorum marlyrum corpora adhuc insepulta jacerent, 
celestis radius ignis desuper manifestus infulsit. Salahadinus itaque 
ctim jam belli fremitus conquiesceret, et binc captivos trahi, inde 
eesos passim jacere conspiceret, erectis ad celum oculis de adep- 
tione victorie grates. Domino reddidit ; sic enim facere in omnibus 
que accidebant consuevit. At inter cetera boc sepius dixisse fer- 
tur, qnod non sua potenUa» sed nostrorum iniquitas hanc illi vlc- 
toriam contulit, et hoc ipsum non insolitus . rerum comprobabat 
eventus. In congressibus aliis nostrorum exercitus, quantumlibet 
modicus, divino presidio semper prevaluerat; nunc autem, quia nec 
B08 cum Domino, nec nobiscum Dominus^ gens nostra penitus ante 
conflictum suceubuit, cum tamen milites plus quam mille, et pedites 
plus quam viginti millia censerenlur. Adeo sane tocius regni robur 
edicto regio ad belium illud confluxerat : ut ilii tantum in castrorum 
et urbium residerent custodia , quos etatis ^ et sexus inlirmitas 
armorum prorsus habebat immunes. Hoc bellum die translatioiiis 
sanctiMartini fato infelici commissumy sub uno actu temporis omnem 
regni gloriam transtulil el extinxit. Soldanus ergo muoitiones terre, 
cesis defensoribus, faciles ad occupandura confisus, regem captivum^ 
victor per castra S,yrie circumducit, ut, in ludibrium reservatus, et 
capiendis oslendatur urblbus, et popuhim incitet ad deditionero, 
Accon itaque veniens.,. ipsam primum et quam primum absque in- 
sultu recipit, eivibus ex Qondicto libertatem habentibus se ac sua, 
qua mens duxerit, transferendi. Interea naute cursus solilos Accon 
dirigunt, qui ab [litt]ore christiano profecti, alii merces, aFii transve- 
hunt peregrinoa, et heu ! rerum gestarum inscii, ad portum hostilem 
applieant captivandi. Casus quidem mirabilis ! litus a longe coiispec- 
tum salutant , et vincula paraatur egressis , naufragia evasisse letan- 
tur, et in gladios incidunt; pacem fatigati expectant, et inveniunt 
persequentem. Plenque reservantur captivi, quamplures habentur 
ludibrio, pauci sinuntur reverti, quos hostis ex industria nudos et 
inopes abire. permittit, ut illorum exemplo exterreantur venturi. 
Inter ceteros Marchisus,*^ a Constantinopoli veniens, extra portura 

' Cod. etatatis. — ' Gaidonem de Lisiniaeo vel Laslf^ano, GaHiee: 
Lasipian. — ^ Canrados.Montiafemti M*reliio, Goilelmi senioris fllins. 

Accon, sole in occasum v[e]rgen1e, velis dimissis subsistit. Urbis 

enim silentia suspicionem inducunt, cum alias semper jam adventa 

naviam ad plausum soleat concitari. Vexilla Soldani per urbenH 

conspecta majorem timendi causam incutiunt, ac, ceteris dtffidentibus, 

cum jam galeas gentilium adventare cemerent, Marcfaisus omnes 

silere imperat , et se omnium prolocutorem opponil. Missis nam- 

que, quinam essent, scicitantibus , navem institoriam esse asserit, et 

se, dominum navis, rei geste non inscium, ac Soldano devotum, 

die crastina illucescente ad urbem venturum cum mercibus con- 

stanter promiltil. Nocte ipsa, vento favente, Tyrum secedens, 

ipsam defensurus suscipit, cujus adventus et venturis chrislicolis 

processit ad commodum, et ipsi cessis[9]et ad gloriam, si qualis 

ceperat, perstitisset. Marchisus iste, Conradus nomine, natione Italus, 

Tir quidem singularis industrie et ad quevis aggredienda strenuus; 

sed quantumlibet insigne principium , si turpi claudatur exitu, 

vituperium pocius quam laudem meretur. Soldanus post Accon 

redditam, Beritum et Sydonem occupans, cum Tj^rum eadem faci- 

litate vendicare speraret, turpiter repulsus abscessit. Exinde rege 

secum perducto Ascalonem pervenit, et erectis petrariis urbem 

impugnat, quam captu facilem rarus et inermis defensor efficit, 

licet loci munitio multiplex invincibile robur pretendat. Urbem 

sibi reddi insaciabilis predo votis omnibus instat, prorsus ab expug- 

natione diffidens, rerum quidem insciu», et statum urbis in armis, 

viris , victualibus inopem ac infirmum ignorans. Paciscitur ' autem 

et cives cum rebus suis libere discessuros et regem cum aliis 

quindecim electioribus captivis quam cicius absolvendum. Die ipsa 

qua pactio prescripta in urbis traditionem processit, sol quasi com- 

patiens beneficium luminis defectu ecliptico urbi et orbi subtraxit. 

Porro tyrannus perjurus et perfidus tenorem pacti ex parte transgredi- 

tur. Rex enim cfoi. 6. y^) Damascum transmissus ibidem usque ad Maium 

sequentem tenetur in vinculis, nec aliter polest captivus absolvi, 

nisi regno primitus abjurato, Fatis itaque succesum urgentibus, 

Jerosolimam victor tam festinus quam infestus aggreditur, urbem 

obsidet, machinas extruit, loca sacra sacrilegiis irreverenter invadit 

Erat crux quedam lapidea, quam olim roilites nostri, cum hanc urbem, 

postquam Antiochiam victoriose cepissent, in titulum facti super murum 

erexerant. Hanc ictu plMdarice gens seva diruit et cum ipsa partem 
muri Don parvam prosternit. Ciyes equidem quas possunt defen- 
siones obitiunt; ^ sed quicquid temptatur a nostris eiTectu caret, 
profectum non invenit« Arcus , baliste , petrarie inutiliter tractantur, 
sicque tam artna quam machine iram Domini manifeste nuntiant, 
et urbis excidium prelocuntur. Illuc undique quam plurimi e castris 
vicinis confluxerant, de loci pocius securitate quam de munitione 
confisi. Sed in tanta hominum multitudine vix septem mili- 
tes poterant inveniri. Ceterum sacerdotes et clerici, quamquam 
professioni sue indebitum, pro tempore tamen offlcium militandi 
assumunt, et pro domo Domini strenue dimicant, illud tenentes 
memoriter, quod vim vi repellere omnes leges et omnia jura per- 
mittunt. Yulgus vero tam ignavum quam pavidum ad patriarcbam 
et ad reginam , qui tunc urbi preerant, frequenter recurrit , flebiliter 
queritur, instanter supplicat, ut cum Soldano de urbe tradenda 
quam cicius paciscantur. Verum flenda magis quam commendanda 
pactio intercedit. Nam singuli capitis sui censum dependunt Vir 
quidem bfzantios decem, mulier quinque, infans unum; et quis- 
quis ad solvendum non sufficit, tenetur captivus. Sic ergo con- 
ligit, ut cumplerique, vel de rebus propriis, vel aliunde vindicato 
subsidio , salutis sue pensionem dedissent , reliquorum, qui sine re- 
demptore superfuerant , quatuordecim milia jugum perpetue ser- 
vitutis subierint. lilis autem qui libertatem emerant, hec optio 
proposita fuit, ut vel Antiochiam pergerent, vel Alexandriam, trans- 
fretandi gratia dato conductu, migrarent. Dies illa , dies amara valde, 
qua populus exul ab invicem discedit, in diversa iturus, urbem que 
tam sacram deserit, urbem que, domina urbium, in servitutem 
redigitur, urbem que, fiiiorum hereditas, aliegenis subditur, a ma- 
licia habitantium in ea. Gloriosa civitas Domini Jerusalem, ubi 
Dominus passus, ubi sepultus, ubi gloriam resurrectionis ostendit, 
hosti spurio subjicitur polluenda. Nec est dolor sicut dolor iste, 
cum hii sepulchrum possideant, qui sepultum persecuntur , crucem 
teneant, qui crucifixum contempnunt Hanc autem sacratissimam 
civitatem circiter nonaginta et sex annos gens nostra tenuerat, 
ex quo ipsam pariter cum Antiochia, victoriosa Christianorum re- 
cuperavit potentia, cum eam prius gentiles per annos quadra- 
ginta possedissent. Urbe reddita, preco legis mahumetice eminen- 

> y est: objioivnt. 

tem Calvarie nipein consceodit» et ibi lex spuria declamata perso- 

Eiuity ubi legem mortis Christus in cruce consumpsit Nefas aliud 

atroeissimi hostes aggressi, crucem quandam que super pinnaculum 

eeclesie hospitalariorum posita eminebat, aWgatis funibus dejecerunt^ 

et eam turpiter consputam et cesam per urbis sterquilinift ih im- 

properium ^ fidei nostre traxerunt. Sane regina, regis Amakici filia, 

Sibilla^ nomine, una cum patriarcha Eraclio, cum templariis, ho* 

spitalariis et immenso coexulantium cetu versus Antiocbiam iter 

direxit. Quod autem apud Neapolim cum rege marito et captivv» 

colloquium triste habuerii, quando navem, in qua transfretare dis- 

posuerat, Marchisus violenter Tyrum abduxerit, brevitatis studio 

supersedemus. Illud quidem silentio supprimi omnino arbitramur 

indignum, quod Salahadinus, occupande urbis desiderio fervidus» 

Tyniro rursus totis viribus expugnare contendit. Nec terreslri ob- 

sidione contentus, ^ urbem qua mari cingitur, galeis obsidet, ejt 

nndique molitur insultum. Nil vero intemptatum relinquens , patrem 

Marchisi^ quem in belio superieri ceperat, sub hacfiducia presentat 

captivum, ut filius, necessitudinis aiFectu permotus, patris concambio 

civitatem contradat. Nunc ergo reddendum offert, nunc perdendum 

ininatur, varios contemptat accessus. Sed in omnibus fallitur, nam 

Marchiso^^ flecti nescius , offerentem irridet, minantem contempnit. 

Quotiens autem provocande compassionis intuitu, illi pater in vin- 

culis videndus ostenditur, confestim balistam corripit, oblicos in 

patrem ictus designat, manum quidem aberrare volens, sed similis 

percussuro. ® Missis etiam Soldani, qui patris iBterrium crebrius mini- 



* id est: d ed e cus. — 'Slbylla, primo GniUelmo LongaKpftdae, filio Galielmi 
senioris, Montisftrrati Marehionis , deinde Gmdoni de Lnsignan nupslt. — 
'Cod. habet eontemptus. — * Gafllelmos III. Senior is erat^ jam sapralau- 
datuSy in proelio ad Tyberiadem eaptus anno 1137. — ^ idem quod Marchisus. 
® Hlstorias versanti simile fiictum occurrit in Hispania, virtutis ea magna 
parente. Alonsius Peresios Gusmanius scilicet, quum Tarifite arci anno 
1239. praefectus esset et a Mauris urgeretur, hostes fllio ejus, quem 
eaptivum tenebant^ mortem minati sunt, ni castellom redderet. Alonsius veroy 
patemom amorem mire compeseens, obsidentibus pogionem e muris projecit, 
dicens: Mas pesa el rey que lo sangre: polcherrima sane verba, quae 
in gentilitii Gusmanorum scutilemmate supersunt, quibusque alludit Lopesius de 
Yega his versibos, in quibus AUbnsum sic loquentem indoxit: 

Yo soy aquel Don Alonso 

Qae al moro de Afrioa dlo 

tantur, id se yoUs omniiKis expetere asBerit , ut et inaleficus itle post 
tot flagitia bonos tandein inveoial exitus , et ipse patrem habere mar- 
t;yFem niereatttr. fiac igitur tjrannus obtinende urbis delu8[us] fidu- 
cia, fortunam alio partemptat aditu , ^t quia nihil «He perficit, quid 
armis valeat eiperitur. Tyrus siquidem in corde m«ris sita , undi- 
que ambitur menibus, et modica sui parte, qna ponto non clauditur, 
muro muoitur multiplici, qne, (Foi.7.r.) suis olim Eamosa regibus, Thebarunn 
et Carthagtnis peperit conditores ; hec, regnanie in Judea Salomone, 
proprio rege gaudebat, et que regni sui tunc capul extitit, tracfu 
temporis regno Jerosolimorum in parlem concessit. Hanc hostis 
cupidus^ terra marique aggreditur, et introrsus fame afflictam varia 
incursione lacessit. Crastina Innocentom festo, seu gloriosi mar- 
tyris Thome ^ celebrem civcs nanciscuntur victoriam. Nam, iiiuces- 
cente aurora, cum naviculis paucis et parvis egressi, obsidionem 
maris navali congressu dissolvunt. Celerum ad fugam pocius quam 
ad bellum prodire videntor, seu in primo impetu tota hostium 
classis ita virtute divina succubuit, quod pars in urbem cum remi- 
gibus ipsis abducitur, pars vero refuga ultro barenis illidilur peri- 
tura. Gentiies, viso navali conflictu, urbem defensoribus vacuam 
esse credont, et eam, de victoria certi, certatim impugnant. 
Jam menibus applicantur acies, et ad conscensum festinanl quam 
plurimi, cum Marchio portas pandi percipit, quem Hugo de Tybe- 
riade cum fratribus suis, et alio comitatu strenuo exeunlero secutus, 
innumeros rara manu prosternit. Salahadinos, facta sibi adversantia 
conspiciens, petrariis suis et galeis, que soperstites fuerant, igne 
ad ipsius jussionem consumptis, recedit inglorius et Machomum 
exeeratur infeslus. Poslmodum circa * principium Maii, re- 
gem a vinculis liberat, et lesa pactione, priori novam et duram 
conditionem imponit. Est insula que Arados dicHur, cujus civitas 
Antharados, vulgo Tortosa nominalur. Hic iu occursum regis re- 

Mi hijo dofl Pedro Alonso. 

Siiia procedit, miscentar oscnla, Hectuotiir amplexus» suas leticia 

lacrimas elicit, et casus, quos iucidtsse dolent, evasisse letantur. 

Rex siquidem per annum sequentem» nunc Antiochie, nunc apud 

Tripolim commoralur» et transmarinos cbristicolas in terre sancte 

subventionem venturos expectat. Sane boc inter cetera nullatenus 

silendum censemus, quod rex Anglorum Henricus pecumam multam 

apud Templarios et Hospitalarios congesserat , qua et Tyrus defensa 

et cetera negotia regni utiliter expedita. Hanc autem pecuniam 

rex magnificus pia et necessaria provisione in terre subsidium per 

multos annorum circulos Jerosolimam transnriserat , cujus summa» 

nt dicitur» in triginta milia marcbarum excrevit. Salahadinus 

igitur Tyro discedens, cum castra Palestine quam plurima oc* 

cupasset, in partes Antiochie festinus secedit, et impetu potius 

quam obsidione Gabellum, Laodiciam et quasdam alias provincie 

inunitiones expugnat. Terror quidem Cbristi urbi non parvus in* 

cuttitur, sed civium communi consilio patriarcha et prineeps dedi- 

tionem tyranno promittunt, si cicius infra datum terminum sperati 

non venerint adiutores. Meror quidem inconsoiabilis universos tur- 

basset christicolas, si urbs tam inclita quae christiani nominis in- 

ventione ietatur, rursum gentilibus cessisset immundis, quos longo 

et diro bellorum discrimine nostri dudum expulere victores. Ce* 

terum nova defensionis auxilia unde venient, quando venient, vel 

quomodo venient? Terra non patet accessus, mare ab bostibus 

tenetur obsessum, Christianorum a veniendo temperant, dum galeas 

gentilium, que sedent in insidiis, incidisse formidant. Verum perire 

non potest, quod Dominus salvare disponit; ecce optati veniunt» 

expectati accedunt. Nam egregius rex Sic[u]Iorum Willelmus primos 

terre subsidiarios destinat, qui comites duos, milites quingentos» 

galeas quinquaginta transmittit. Ejus ergo beneficium esse, quis 

dubitat, quod Antiochia retenta , quod Tripolis defensa , quodTyrus 

servata, qui harum urbium incolas a fame et gladio viribus suis 

securos conservat. Margaritus classi regie regende preerat, vir 

admodum strenuus, qui cum galeis percurrens, ausus piraticos 

reprimit, et pertemplata veniendi fiducia sequentes invitat Hic 

insulas procul positas premens imperio, et tot casus equoreos 

fato felici expertus, victoriis multis obtinuit, ut rex maris, et a 

nonnullis alter diceretur Neptunus. Jam Tripolis navigantibus in 

prospectum occurrit, cives ennnus vela oonspicuint, et cum nun- 

Bradtf t&clL etc. ^ 

tii salutis adveniant, sittistra pronunciat^ pessimus in dubiis augor, 
timor; neomora, muros coronant, propagnacula conacendunt: yictori 
tamen an deditionem offerant^ an pugnam praetemptent? At cum 
propius in eminentiis puppium yexiila crucis et alia christiane re- 
Hgionis insignia conspicantur; clamor ingens tollitur , consalutantiiim 
Toce resultant equora, turbis occurrentium litus impletur, et inef- 
fabile gaudium cunotos accendit. Inter alios Hervicus de Dansriaco 
sed pre aliis fama factorum insignis, maturum terre presidium com- 
modat, sicque in brevi manu multa et valida confluentey nostrorum 
maritima illesa servatiir. Est castrum quod Crachum dicunt^ ubi 
civitas olim Petras nomine , nunc vero metropolis , sed loci antistes 
nomen antiquum retinet» et archiepiscopus petracensis appellatur. 
Castrum illud in slnu regni penitiore consistens per admiralios 
Soldani dudum tenebatur obsessum. Locus quidem, si sola recedat, 
expugnat que tuta fames, ab omni securus insultu. Est et castrum 
quod Mons Regalis Acitur, quod ab urbe jam dicta viginti 
leugarum interjectu distans ulterius versus Egyptum secedit» Huc 
etiam admiralios suos a principio rerum tyrannus transmiserjt» ut 
diutina obsidione fames vinceret, quos loci munilio servabat invictos. 
Verum nec eriguntur machine, nec temptatur insultus. Ridiculum 
enim esset os in celum ponere, et ibi expugnandi habere fiduciam^ 
ubi nec impugnandi datur accessus. Cumque in duos annos fere 
protraheretur obsidio, nostri egere ceperunt, sed victor animus 
adversis non frangitiir, et ex vite periculo virtutis periculum enitescit. 
Quicquid autem triste vel durum apuji Saguntum ffiberos» apud 
Perusium pertulisse Romanos, testis narrat antiquitas, nostrorum 
eonstantia sustinet, nec abhorret egestas edulium, quod usus et 
natura condempnant. Suas insuper affectiones pietas abdicat, suas 
amor abjurat delicias» nam pater progeniem parvulam, filius ps^en- 
tes decrepitos, noptam maritus proscribit, et ejecti cum laerymis 
hostibus exponuntur invalidi» ut alimentis residuis diutius militent 
pugnaturi. Tandem fame confecU et semianimes honeste tamen 
deditionis pactnm ineunt, nam et sibi reeessus liberos et domino 
suo, Enfrido scilicet de Turone, qui tenebatur captivus, liberationem 
adquirunt. Pari fato magister milicie templi Gerardus de Rideffor* 
dia quarumdam munitionum deditione absolvitur. Sed et pater Mar- 
chisi quodam gentilium captivorum concambio liber abscedit Sa- 
labadinus itaque jam toto fere regno potitus, cum cuncta sibi ad 

sMiUim ^ saccederent , elatione fastnosa laaciviens, legem Macbomi 
nagnificentius extulit, et eam chriatiane religioni precellere rerum 
gestarum probabat eventu. Cujus superbientis gloriam, cum se 
▼ictor coram christicolis insolentius jactitaret, fatuus quidam propter 
dicacltatem ipsi non incognitus, Domino quidem inspirante, tali 
responso delusit. nDeus, fldelium pater, delinquentes christicolas 
^corripiendos et corrigendos iudicans» te ministrum, o princeps, 
^in hoc assumpsit, sicut camalis pater, ira nonnunquam accensus, 
^baculum immundum e luto corripit, quo cum filios excedentes pul* 
^saverit, eundem rursus in sterquilinium, «nde assumptus erat, 
^fdemergit.*" 

Talia dum apud Palestinam aguntur, archiepiscopus Tyri» ^ 
navi eon[s]censa, tante cladis nuntium jam ad orbem christianum 
detulerat» et terre tam modice Tulnus terris omnibus intulit lesio- 
nem. Fama remm ad aures principum illapsa decurrit, et universis 
fidelibus hereditatem Christi a gentibus occupatam nuntians, quos* 
dam ad lacrimas concitat, alios ad vindictam accendit. Primus 
omnium magnanimus Pictavie Coroes, Ricardus^ ob ulciscendaro crucis 
injuriaro cruce insignitur, et omnes precedit facto, quos invitat 
exemplo. Pater ejus rex Angloram jam vergebat in senium, ipse 
tamen et patris canitiem et regni jus sibi debitnm et itineris tanti 
difBcuItates * dissimulat, nec ullis occasionibus a cepto declinabat. 
Hanc viri constantiam Dominus [remunerandam judicans, quem 
primum alioraro omnium incentorem elegit, eum» ceteris principibus, 
yel regressis, vel defunctis, negotii sui exeeutorem reservavit ^ 
Post aliquantum tempus rex Francorum Philippus, et rex Anglie 
Henricus, apud Gizorcium cracizantur, quos utriusque regni prin» 
cipes et innumeri tam ecclesiastice quaro secnlaris milicie viri 
Yoto pariter et effectu sequuntur. In tantum vero nove peregri- 
nationis fervebat studium, ut jam non esset questio, *quis cmcem 
susciperet, sed quis nonduro suscepisset. Plerique coluro et pensa 
aibi routuo transroittebant, ut ad rouliebres operas turpiter demi- 
graret quisquis hujus roilitie inveniretur inrounis. Ad taro insigne 
certaroen et nupte ^ viros, et roatres incitabant filios quibus , dolor 
nntcus erat , propter sexus ignaviam conpmficisci ® non posse. Hac 

> Codex habet: Dnptam. — ^ Guilielmiia Tyrios, sacromm bellontm 
•eriftor. •* >Cod, difficaltantes. — ^ Cod. reservavavit. ^ ^ Cod. 
■•f tie. — * Cod. eoAfrofisei. 

miUtandi gloria yagante licentius , de claustris quam plures migra- 
bant ad castra, et abjectis cucullis loricas induti^ jam yere Christi 
milites, non arroariis sed armis studere gaudebant. Ecclesiarum 
vero prelati nutricem virtutum, sobrietatem, publice indicebant, 
exoriantes attentius, ut omnes, et mensarum et yestlum nitore 
postposito , a luxu solito temperarent. Institutum etiam communi 
consilio tam principum quam presulum fuit, quod ad sustentandos 
pauperes peregrinos alii, qui remanebant, rerum suarum decimas 
impenderent. Sed malitiosa muitorum cupiditas hinc occasionem 
sumpsit ut graves et indebitas exactiones in subditos exercerent 
(Foi.8.r.) His diebus rex Siculorum Willelmus in fata concessit^ cujus 
obitus universo fideli populo tanto flebilior erat, quanto ipse ad sub- 
sidium terre Sancte propior et pronior existebat. 

Becurso tempore Romanorum imperator Fredericus sacre 
peregrinationis assumit insignia, et veri formam peregrini tam ex* 
teriore habitu quam interiore depromit affectu. Vir tantus cujus 
imperium hinc mare mediterraneum, hinc borealis claudit ^ occea- 
nus, cujus gloria continuis crevit victoriis, cujus felicitas non sensit 
offensam , omnem blandientis seculi postponit illecebram et humilis 
pro Christo accingitur pugnaturus. Ejtts strenuitas, presertim in 
annis vigentibus, non minus stupenda quam laudanda est, nam 
cum senior esset, et fllios habei*et, quibus et etas et virtus ad mili- 
tandum aptior videbatur, eos tamen tanquaro insufficientes reputans, 
ipse principis ^ christianissimi negotium procurandum suscepit. Fi- 
liis autem instantibus, ut vel pro illo, vel cum illo suscepte milicie 
munus implerent ^, illum, qui nalu major erat, regnantem reliquit, ^ 
alium vero, quem ducem Suauorum fecerat, secum assumpsit. £t 
quia iroperialis majestas, neminem subito impetens, hostibus suis 
bella semper indicit, destinatur ab imperatore ad Salahadinum 
nuntius, ut vel Christianorum universitati , quam lesit, satisfaciat in 
plenum, vel disfiduciatus se preparet ad congressum, Epistolam 
Soldani responsoriam libello nostro inserendam duximus, nam sa- 
perba tyranni fiducia quam ad resist.endum conceperat, et ipsius 
tenore clarescit. Eam quidem in ipsa simplicitate verborum, in qua 
conscripta fuerat, recitando proponimus, nichil penitus immutantes. 

„ini regi sincero amico, magDO, excelso, Frederico, regi Alemanp 
nie. In nomine Domini miserentis, per gratiam Domini unios 
potentis, exoperantis, vietoris, perhennis, cujus regni non est 
^finis. Grates ei agimus perhennes, cujus gratia est super totum 
Mmundum. Deprecamnr eum, ut infundat orationem suam super 
nprophetas suos et roaxime super instructorem nostrum, nuntium 
„8uuro, Mahumeth prophetam, quem misit pro correctione recte 
nlegi^ , quam faciet apparere super cunctas leges. Attamen notum 
^facimus regi sincero, potenti, magno, amico, amicabili regi 
^Alemannie, quod quidam homo, Henricus nomine, venit ad nos, 
^dicens, se nuncium vestrum esse, et detulit nobls quandam car- 
„tam, quam dixit esse vestram. Nos legi fecimus cartam et audi- 
„Yimtis eum viva voce loquentem, et verbis que ore dixit, verbis 
„re8pondimus , sed hoc est responsum carte. Quod si computatis 
„eos qui vobiscum concordant veniendi super nos, et nominatis 
»eo8 et dicitis: rex talis terre, et rex alterius terre, et comes 
„talis, et tales archiepiscopi, et marchiones, et milites, et si nos 
vellemus enuntiare eos qui sunt in nostro servitio, et qui sunt 
intendentes nostro precepto, et promti nostro sermoni, et qui 
„dimicarent coram nostris manibus, non posset hoc in scriptis 
„redigi. Et si Cbristianorum computatis nomina, Sarracenorum 
„8unt plura et plura habundantius quam Christianorum. Et si inter 
„no8 et eos quos nominastis Christianos mare est; inter Sarracenos^ 
„qui non possunt estimari, non est mare inter eos et nos, nec 
^ullum impedimentum veniendi ad nos. ^ Et nobiscum habentur 
„Bedvini, quos si opponeremus inimicis nostris, sufficerent, Turke- 
„manni, quos si effunderemus super hostes nostros, destruerent 
„eos, et rustici nostri, quidimicarent strenue, sijuberemus, contra 
^gentes que venture sunt super terram nostram et ditarentur de 
„ei8, et exterminarent eas. Et quomodo? Nos habemus nobiscum 
nsoldurios bellicosos, per quos terram apertam habemus et adqui- 
nsitam, et expugnatos inimicos. Et hii et omnes reges paganismi 
„nec tardabuni cum eos submonuerimus , nec morabuntur, cum 
„eo8 vocaverimus, et vos congregati fueritis, sicut carta vestra 
ndicit, et ducetis, sicut nuntius vester narrat, obviabimus vobis per 






* Seiuiiui est : si mare est inter Christianos et Sarraeenos^ nallo marl, nee 
impedimento invioem dividantnr Sarraoeni. 

Mpotentiam dei. Nec sufficit nobis terra ista que est in maritima, 
„sed transibimus voluntate dei et obtinebimus terras vestras uni- 
^versas fortitudine dei. Nam si veneritis, cum toto posse yestro 
y,venietis, et presentes eritis cum omni gente vestra, et scimus 
,,quod in terra vestra nullus remanebit, qui se defendere possit, 
„nec terram tueri. Et quoniam victoriam nobis Dominus sua for- 
„titudine de vobis donaverit, nichil amplius erit quam ut terras 
Hvestras libere capiamus fortitudine sua et voluntate. Adunatio 
„enim legis Christianorum bis Tcnit super nos in Babylone. Una 
„vice apud Damiatam, et altera apud Alexandriam, et erat mari- 
„tima Jerusalem Christianorum et in terra Damasci, et in terra 
„Sarracenorum in singulis castellis singuli erant domini sibi pro- 
„flcientes. Nostis qualiter Christiani utraque (Foi. a y^.) vice redierunt, 
„et ad qnalem exitum venerunt, et he gentes nostre refecte sunt 
„eum regionibus suis, et Deus adunavit regiones affluentius et 
„coadunavit eas longe lateque in potestate nostra, et Babyloniam 
„cnm pertinentiis suis , et terram Damasci et maritimam Jerusalem 
„et terram Gesire et castella sua et terram Roasie cum perti- 
„nentiis suis, et per gratiam Domini hoc totum in manibus nostris 
„est, et residuum regum Sarracenorum nostro est imperio. Nam 
„si mandaremus exceltentissimis regibus. Sarracenorum , non retra- 
„herent se a nobis. Et si submoneremus Calephum de Baldach, 
„quem Dominus salvet, veniendi ad nos, de sede excelsi imperii 
„sui assurgeret, et veniret in auxilium excellentie nostre. Et nos 
„obtinuimus per virtutem, domini et potentiam Jerusalem et terram 
„ejus, et remanent in roanibus Christianorum tres civitates: Tyrus, 
„TripoIi8, et Antiochia, et de his non est aliud nisi ut occupentur. 
„Attamen si bellum vultis, et si dominus voluerit, ut sit per vo- 
„luntatem suam quod totam terram Christianorum adquiramus, 
„6bviabimus per virtutem domini, sicut scriptum est in litteris vestris. 
„Verum si nos de bono pacis requisieritis, mandabitis procuratoribus 
„istorum trium locorum predictorum, ut nobis ea sine contradictione 
„assignent, et vobis sanctam crucem reddemus, et liberabimus omnes 
„captivos christianos, qui sunt in tota terra nostra, et habebimus 
„pacem vobiscum, et permittemus vobis ad Sepulchrum unum sacer- 
„dotem, et reddemus abbatias, que solebant esse in tempore pa- 
„ganismi, et bjDUum eisfaciemus, et permittemus venire peregrinos 
„in tota vita nostra, et habcbimus vohiscum pacem. Quod si 



23 

»,carta, que ad nos venit per manum Henrici, nominatim sit carta 

9,regi8, scripsimus cartam istam pro responso, et dominus erigat 

„no8 ad consilium suum sua voluntate. Carta bec scripta fuit anno 

„adTentus propbete nostri Mahumetb DLXXXIIII. gratia domini 

^solius. Et dominus salvet propbetam nostrum Mahumetb et suam 

^progeniem, et salvet salvationem salvatoris domini excelsi regis 

,,victoriosi adunatoris, veridici verbi comptoris, vexilli veritatis, 

Mcorreptoris orbis et legis, Soldani Sarracenorum et paganorumy 

„servitoris duarum sanctarum domorum et sancte domus Jerusalem, 

npatris victorum, Joseph filii Job, suscitatoris progeniei Mirmureni ! ^*' 

Hanc superbi et infidelis tyranni epistolam cum nugis suis 

magnificus imperator contempnens, dignas principe iras concipit et 

ad bellum totis aRectibus exardescit Eum totius imperii sequuntur 

magnates et apud Maguntiam, ubi ex edicto imperiali convenerant, 

una omnes et unanimiter omnes in votum eximie tam^ peregrina- 

tionis proclamant. A Domino factum est istud, qui spirat ubi 

vult, et corda omnium inclinat quo vult. Nam principes tanti, non 

inanis glorie appetitu illecti, non inducti precio, non precibus ex* 

citi, sed solo superne retributionis desiderio, per Dominum et 

propter Dominum, ad miiiciam accinguntur. Providerat quidem 

celestis altitudo consilii, ut et ipsi sponte vocati obsequium Domino 

gratum dependerent, et imperialis magnificentia comitatus condignos 

haberet. Sic ergo incentore spiritu undique confluunt, et qui tot 

gentes, tot principes sub uno imperante conspiceret, antiquam 

roroane potestatis gloriam non crederet deflexisse. ^ In hoc Christi 

exercitu erant pontifices , duces , comites , marcbiones , et principes 

alii quam plurimi, quos si nominibus et locis distingueremus , in- 

curreret pariter et scriptor molestiam, et lector tedium, et tenor 

breritatis ofiensam. Decretum sane prudentum fuit consilio, quod 

hoc iter nuHus arriperet, cujus facultas ad sumptum annuum in- 

suf&ciens videretur. Vehicula vero quam plura propter itinerarios 

egrotantes constructa fuerant, ne vel sano infirmus moram necte- 



* sapra: Mirinaraeiii. — Saper epistola Friderici imperatoris ad sala- 
hadinoin data conftrri potest: Wilken Oeaehlehte der Kreazsfige 4, 62* Ipsa 

rety vel languentiam tarba ob iter destituta periret. Dudum.qui^ 
xlem in discussionem venerat, an mari, an terra potius tanta belP 
moles incederet. Sed quantalibet navium multitudo tot milibus 
transTehendis minus sufficere yidebalur. Imperator itaque, opus 
prdpositum instanter accelerans, per Ungariam iter instituit, et 
qui regum ultimus peregrinandi yotum emiserat, primus ad solren- 
dum festinat. Rex Ungarorum, Bela nomine, statura eminens, 
Yultu insignis, cujus perfectio a cumulo incipit, cujus preconium 
ad summa progreditur, cui, etsi cetera non suppeterent, sola ini' 
periosi vultus elegantia regno dignissima censeretur ; hic exercitum 
Christi' hospitaliter recipit, ovanter occurrit, benigne prosequitar, 
et operum exhibitione devotionis fervorem testatur. Indigene vero 
quam plurimi, eximio calentes exemplo, vident aciem sanctam, et 
commilitare gestiunt» attendunt certantium premia, et labores non 
metuunt, simulque et volunt et vovent et sequuntur, ut jam liquide 
constet quod tarda molimina spiritus sancti gratia non novit. Da- 
Dubio transito, cum ad ulteriores Bulgarie fauces deventum esset, 
Huni , Alani , Bulgares et Pincenates ...» 

(Reliqua desiderantur.) 

